|  |  |  |  |
| --- | --- | --- | --- |
|  | 06.03.2017 | Nr. | 1-1-1659 |
|  |  |  |  |
| Uz | 16.12.2016 | Nr. | 18/TA-2698 |

|  |  |  |  |
| --- | --- | --- | --- |
| Uz | 25.10.2016. | Nr. | 12/2016-UZD-270 |
| Uz | 26.01.2016. | Nr. | MK prot.Nr.4,91.§ |
| Uz | 02.02.2017. | Nr. | 18/TA-2698(2016) |

**Ministru prezidentam**

**M. Kučinskim**

**Valsts kancelejai**

Par Ministru kabineta 2016.gada 26.janvāra sēdes protokollēmuma (prot. Nr.4 91.§) „Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” 2.punktā dotā uzdevuma izpildi

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punktu, iesniedzu izskatīšanai Ministru kabineta sēdē protokollēmuma projektu „Par Ministru kabineta 2016.gada 26.janvāra sēdes protokollēmuma (prot. Nr.4 91.§) „Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” 2.punktā dotā uzdevuma izpildi”. Vienlaikus ar šo informējam Ministru prezidentu par Parlamentārās izmeklēšanas komisijas galaziņojumā uzdoto uzdevumu apkopojuma (apstiprināts ar Ministru kabineta 2016.gada 26.janvāra sēdes protokolu Nr. 4 91.§) 9.4.6.apakšpunktā dotā uzdevuma (Nr. 2016-UZD-270) izpildi atbilstoši Ministru prezidenta 2016.gada 25.oktobra uzdevumam Nr.12/2016-UZD-270. Izpildot Ministru prezidenta 2016.gada 16.decembra rezolūciju Nr.18/TA-2698, projekts tika saskaņots ar Tieslietu ministriju, Latvijas Būvuzņēmēju partnerību un Latvijas Būvnieku asociāciju.

|  |  |  |
| --- | --- | --- |
| 1. | Iesniegšanas pamatojums | Atbilstoši Ministru kabineta 2016.gada 26.janvāra protokollēmuma (prot. Nr.4 91.§) “Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” 2.punktam, ministrijām un citām atbildīgajām institūcijām tām piešķirto budžeta līdzekļu ietvaros jānodrošina informatīvajā ziņojumā ietverto uzdevumu apkopojumā paredzēto pasākumu izpildi noteiktajos termiņos. Šī informatīvā ziņojuma uzdevumu apkopojumā saistībā ar būvniecībā noteiktajiem garantijas termiņiem ir ietverts Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā 2015.gada 27.oktobra galaziņojuma (Latvijas Vēstnesis, 2015, 220.nr.) 9.4.6.apakšpunktā noteiktais priekšlikums.Priekšlikumā norādīts, ka pirms jauno noteikumu spēkā stāšanās ievērojams skaits būvniecības uzņēmumu ar pasūtītājiem bija noslēguši būvniecības līgumus, kuros būvdarbu garantijas termiņš bija īsāks par pieciem gadiem. Minētais attiecas arī uz publiskajiem iepirkumiem gadījumos, kad piedāvājumi tika iesniegti līdz 2014.gada 1.oktobrim, bet līgumi slēgti pēc šā datuma. Tādēļ rodas juridiski strīdi, kuru skaits tuvākajā laikā var ievērojami palielināties. Līdz ar to Ministru kabinetam Ēku būvnoteikumos jāparedz pārejas regulējums, kas attiektos uz iepriekš minētajiem gadījumiem, nosakot, ka garantijas termiņi netiek mainīti.Šajās sakarā būtu jānorāda, ka saskaņā ar Civillikuma 3.pantu katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies. Neskartas paliek jau iegūtās tiesības. Tāpat Oficiālo publikāciju un tiesiskās informācijas likuma 9. panta ceturtā daļa paredz, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Proti, likumdevējs ar tiesību normu saistošo spēku ietekmē kādas tiesiskās attiecības, neizbēgami nosakot ikvienai tiesību normai arī iedarbības laiku vai nu uz jau izveidotām tiesiskajām attiecībām, vai arī tikai nākotnē izveidojamām (M.Onževs – promocijas darbs – Tiesību normu laika aspekti tiesiskā un demokrātiskā valstī, 23.lpp). Līdz ar to, lai saprastu, vai Būvniecības likuma jaunais regulējums, kas palielina minimālo garantijas termiņu būvēm, attiecināms tikai uz nākotnes gadījumiem vai arī uz jau pastāvošām attiecībām, jāvērtē likumdevēja griba – ja no pašas normas skaidri izriet, ka tā attiecināma arī uz jau pastāvošām attiecībām, vai arī tas noteikts likuma pārejas noteikumos, tad jaunais termiņš būs attiecināms uz jau pastāvošām attiecībām, ja šādu atrunu vai pārejas noteikumu nav, tad regulējuma attiecināms tikai uz nākotnē slēgtiem darījumiem.  Saskaņā ar Civillikuma 1404.pantu katrā tiesiskā darījumā jāņem vērā dalībnieki, priekšmets, gribas izteikums, sastāvdaļas un forma. Bez līguma būtiskajām un dabiskajām sastāvdaļām līgumā var būt ietvertas arī nejaušas sastāvdaļas (nejauši, blakus noteikumi). Civillikuma 1548.pants norāda, ka pie tādiem pieder nosacījumi un termiņi. Tas nav izsmeļošs uzskaitījums (K.Torgāns – Saistību tiesības. Mācību grāmata. Rīga, Tiesu namu aģentūra, 2014, 54.lpp.). Līgumā var būt noteikumi par daudz ko citu (piemēram, garantijas termiņš, kā arī noteikums, kas paredz, ka, ja kāds līguma nosacījums nonāk pretrunā ar likumu, tad piemēro likumu, pārējie līguma nosacījumi paliek spēkā). Proti, pusēm jāievēro līguma noteikumi. Ja konkrēts līguma punkts nonāk pretrunā ar likumu, tad attiecīgi piemērojams likuma regulējums, ja šāds noteikums iekļauts līgumā. Katrā gadījumā jāvērtē vai līgumā iekļauts šāds nosacījums attiecas uz visu līgumu kopumā vai tikai kādā tā daļā, tas izsecināms no līguma teksta.  Saskaņā ar Civillikuma regulējumu, tas, ka mainās normatīvais regulējums, kas regulē garantijas termiņus automātiski nenozīmē, ka šis nosacījums attiecas uz visām, jau pastāvošām attiecībām un dzīves gadījumiem, tikai tad, ja likumdevējs iekļāvis konkrētu atrunu vai pārejas noteikumu, kas nosaka normas atpakaļejošo spēkā esamību laikā šāds regulējums ir saistošs jau pastāvošām attiecībām un to dalībniekiem, pretējā gadījumā jāvērtē pušu griba (līguma teksts), kurā var būt iekļauts noteikums, kas paredz līguma noteikumus mainīt līdz ar normatīvā akta izmaiņām. Vienlaikus jāvērtē vai šāds noteikums ir visaptverošs (attiecas uz visām iespējamām normatīvā regulējuma izmaiņām, kas skar vai var skart līguma izpildi vai kādu tā daļu) vai attiecināms tikai uz kādu līguma daļu.Par garantijas termiņu, kā atsevišķu līgumu vai atliekošu nosacījumu. Katrā gadījumā jāvērtē līgums, tā noteikumi, kas paredz būvniecību. Proti, garantijas ilgums un garantijas došana pati par sevi var būt noteikta ar pašu būvniecības līgumu, kā blakus noteikums, kas ir saistošs abām pusēm un ir būvniecības līguma sastāvdaļa. Šādā gadījumā tas nav uzskatāms par atsevišķu līgumu. Vienlaikus var pastāvēt situācijas, kad noteikumi par garantiju ir nodibināta kā atsevišķa saistība.Papildus būtu jānorāda, ka, apskatot būvdarbu garantijas saistības, vēršama uzmanību uz to, ka būvdarbu līguma obligātā sastāvdaļa nav nosacījumi par būvdarbu garantiju. Ministru kabineta 01.04.1997. noteikumu Nr.112 „Vispārīgie būvnoteikumi” 164.punktā un Ministru kabineta 02.09.2014. noteikumu Nr.529 „Ēku būvnoteikumi” 176.punktā ietvertie vārdi „ar pasūtītāju saskaņotu termiņu” jāskata kopsakarā ar šajos punktos ietverto regulējumu, nevis atrauti. No iepriekš minētajiem punktiem izriet, ka ir noteikts minimālais būvdarbu garantijas termiņš – līdzējiem nav nepieciešams vienoties atsevišķi par minimālo būvdarbu garantijas termiņu. Tādējādi, ievērojot iepriekš minēto:1) ja līdzēji ir vienojušies par būvdarbu garantijas termiņu, bet ir paredzējuši, ka normatīvo aktu izmaiņu gadījumā, līguma noteikumi ir piemērojami, ciktāl tie nav pretrunā spēkā esošajam normatīvajam regulējumam un citos tamlīdzīgos gadījumos – piemērojams ir jaunais garantijas termiņš;2) ja līdzēji ir vienojušies par garantijas termiņu un nav paredzējuši, ka normatīvo aktu izmaiņu gadījumā tas būtu maināms vai par normatīvo aktu izmaiņu ietekmi uz līguma izpildi nav vienojušies, ciktāl tas attiecas uz būvdarbu garantijas saistībām – piemērojams līgumā noteiktais būvdarbu garantijas termiņš.Papildus būtu jānorāda, ka būvdarbu garantija ir saistīta ar būves būtiskajām prasībām un tā ir nodalāma no uzstādīto vai iebūvēto iekārtu garantijas, kā arī atsevišķu būvizstrādājumu (piemēram, grīdas segums) garantijas un uzturēšanas pakalpojuma (darbiem). Šīs pēdējās garantijas ir aplūkojamas atsevišķi un līdzēji var par to brīvi vienoties. Sākotnēji katrā konkrētā gadījumā, atbilstoši līguma nosacījumiem, būtu nosakāms līdzēju vienošanās apjoms (saturs) attiecībā uz garantiju. Tas saistīts ar to, ka līdzēji ar būvdarbu garantiju var būt domājuši ne tikai garantiju, kas saistīta ar būves būtiskajām prasībām – piešķirot jēdzienam „būvdarbu garantija” līguma ietvaros nozīmi, kas atšķiras no normatīvajos aktos lietotās šī jēdziena nozīmes. Nošķirami ir arī garantiju saistību pastiprinājumi (piemēram, bankas garantija, drošības nauda) un to spēkā esamības termiņi no būvdarbu garantijas termiņiem. Būvdarbu garantijas termiņu izmaiņu ietekme uz pielīgtajiem blakus noteikumiem ir apspriežama pēc atbilstošā līguma noteikumiem.Šobrīd ir jau izveidojusies patstāvīga prakse attiecībā uz būvdarbu garantijas jaunā termiņa piemērošanu un normatīvā regulējuma izmaiņas var radīt papildus juridiskos strīdus. Ņemot vērā iepriekšminēto, Ekonomikas ministrija lūdz atzīt Ministru kabineta 2016.gada 26.janvāra sēdes protokollēmuma (prot. Nr.4 91.§) „Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu””, 2.punktā dotā uzdevuma (ciktāl tas attiecas uz Parlamentārās izmeklēšanas komisijas par Latvijas valsts rīcību, izvērtējot 2013. gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā 2015.gada 27.oktobra galaziņojuma (Latvijas Vēstnesis, 2015, 220.nr.) 9.4.6.apakšpunktā ietverto priekšlikumu) par aktualitāti zaudējušu. |
| 2. | Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumiem Nr.300 „Ministru kabineta kārtības rullis” 73.1.apakšpunktu projekts nav izsludināms Valsts sekretāru sanāksmē. |
| 3. | Informācija par saskaņojumiem | Izpildot Ministru prezidenta 2016.gada 16.decembra rezolūciju Nr.18/TA-2698, precizētais projekts tika saskaņotas ar Tieslietu ministriju, Latvijas Būvuzņēmēju partnerību un Latvijas Būvnieku asociāciju. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | 5. industrijas un pakalpojumu politika – 5.2. Būvniecības politika. |
| 6. | Atbildīgā amatpersona | Ekonomikas ministrijas Būvniecības politikas departamenta vecākais referents Andris Mālnieks. |
| 7. | Uzaicināmās personas | Ekonomikas ministrijas valsts sekretāra vietnieks Edmunds Valantis. |
| 8. | Projekta ierobežotas pieejamības statuss | Nav attiecināms. |
| 9. | Cita informācija | Nav attiecināms. |

Pielikumā:

1. Ministru kabineta sēdes protokollēmuma projekts „Par Ministru kabineta 2016.gada 26.janvāra sēdes protokollēmuma (prot. Nr.4 91.§) „Informatīvais ziņojums “Par Saeimas Parlamentārās izmeklēšanas komisijas par Latvijas valsts rīcību, izvērtējot 2013.gada 21.novembrī Zolitūdē notikušās traģēdijas cēloņus, un turpmākajām darbībām, kas veiktas normatīvo aktu un valsts pārvaldes un pašvaldību darbības sakārtošanā, lai nepieļautu līdzīgu traģēdiju atkārtošanos, kā arī par darbībām minētās traģēdijas seku novēršanā galaziņojumā ministrijām noteikto uzdevumu izvērtējumu”” 2.punktā dotā uzdevuma izpildi” uz 2 lappusēm (datne: EMProt\_210217\_garantija);
2. Tieslietu ministrijas 2017.gada 21.februāra saskaņojums uz 1 lappuses (datne: TM\_210317\_saskanojums\_garantija);
3. Latvijas Būvuzņēmēju partnerības 2017.gada 15.februāra saskaņojums uz 1 lappuses (datne: LBP\_150217\_saskanojums\_garantija);
4. Latvijas Būvnieku asociācijas 2017.gada 17.februāra saskaņojums uz 1 lappuses (datne: LBA\_170217\_saskanojums\_garantija).

Ministru prezidenta biedrs,

ekonomikas ministrs A. Ašeradens

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Mālnieks, 67013086
Andris.Malnieks@em.gov.lv